Claire Kerrane

Claire Kerrane (1992ko apirilaren 24a) Sinn Féingo irlandar politikaria da, 2020ko hauteskunde orokorretatik Roscommon–Galway barrutian Teachta Dála (TD) izan dena.

Sinn Féin Ard chomhairleko kidea da, eta Alderdiko haur eta gazteen bozeramailea

 Gaztaroa eta bizitza pertsonala 
Kerrane Roscommon konderriko Tibohine herrikoa da. Baserri batean hazi zen. Esana du ez zegoela errepublikanismoaren historiarik bere familian: bere ama ingelesa da, eta aitaren aldeko aitona "Fine Gael alderdiko aktibista sutsua" zen. Sinn Féin alderdiarekin bat egin zuen bere eremuan digestio anaerobioko planta bat eraikitzeko planen inguruko eztabaida batean, proiektuaren aurkako ekintza talde batean parte hartu zuenean.

2016an Kerranek bigarren hezkuntzako irakasle gisa titulua lortu zuen.

 Ibilbide Politikoa 
Kerrane Ógra Shinn Féin-en sartu zen 15 urte zituela, eta Sinn Féin-eko antolatzailea izan zen NUI Galway-n (NUIG), bertan ingelesa, soziologia eta politika ikasten ari zela unibertsitateko ikasle gisa. Oraindik NUIG-en ikaslea zen Luke 'Ming' Flanagan TD independentearen laguntzaile parlamentario bihurtu zenean, 2011ko hauteskunde orokorretan Dáil-erako hautatu zutenean. Geroago, Sinn Féin-eko gizarte-babeseko aholkulari politiko bihurtu zen Leinster Etxean. Flanaganek babestu zuen 2020ko hauteskunde orokorretan hautagai bezala.

Kerranek bere eserlekua mantendu zuen 2024ko hauteskunde orokorretan.

 Erreferentziak 

 Ikus gainera